રાજ્યના 14માંથી 11 જિલ્લાઓમાં રેડ એલર્ટ ઘોષિત કરી દેવાયું છે. NDRFએ અત્યાર સુધી 10 હજાર લોકોને સુરક્ષિત જગ્યાએ ખસેડ્યા છે. રાજ્યમાં મોટાપાયે રાહત તથા બચાવની કામગિરી ચાલી રહી છે. લોકોના જીવ બચાવવા જવાન ઘરોની છત પર પણ ચૉપર ઉતારી રહ્યાં છે. જણાવી દઈએ કે, તિરુવનંતપુરમ, કસારાગોડ અને કોલ્લમમાં રેડ એલર્ટની ઘોષણા કરાઈ નથી. રાજ્યમાં પૂરને લીધે 9 ઑગસ્ટથી અત્યાર સુધી 187 લોકોના મોત થઈ ચૂક્યા છે. વડાપ્રધાન નરેન્દ્ર મોદીએ શનિવારે પૂર પ્રભાવિત વિસ્તારોનું હવાઈ સર્વેક્ષણ કર્યું.